༄༅།  ། བསྟན་པ་ལ་དགའ་བའི་ལྷ་རྣམས་ལ་སྤྲིང་བ་བཞུགས།  ། ༄༅།  ། ∶¡Ãའཕགས་པ་འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ༑ ༑ (《¡¶ལུ》¡སྭསྟི། )བསྟན་པ་ལ་དགའ་བའི་ལྷ་རྣམས་ལ་སྤྲིང་བ།  བློ་གྲོས་གསལ་ལྡན་ཀུན་དགའ་རྒྱལ་མཚན་དཔལ།  ། བཟང་པོ་ཞེས་བྱ་བསྟན་ལ་ཕན་འདོད་ཅིང་༑ ༑ མང་དུ་ཐོས་དང་སྦྱངས་པ་མི་ཆུང་བ།  ། བརྩེ་བས་ལེགས་པའི་ལམ་ལ་སྦྱོར་བ་དེས།  ། གང་ན་བདེ་བར་གཤེགས་པའི་བསྟན་པ་ལ།  ། རབ་དགའ་ལྷ་དང་ཀླུ་དང་དྲི་ཟ་དང་།  ། གྲུབ་པ་རིག་འཛིན་གཙོ་བོ་མཆིས་རྣམས་ལ།  ། རིང་ནས་དགོངས་པའི་འཕྲིན་ཡིག་འདི་སྤྲིང་ངོ་།  ། བསྟན་པ་རིན་ཆེན་སྒྲོན་འདི་ཐུབ་པ་ཡི། །  སྔོན་དུ་བསྲུང་བར་ཞལ་གྱིས་བཞེས་པ་ན།  ། ད་དུང་བཀའ་མཆིད་གོ་སྐབས་མ་རྙེད་པས།  ། བདེ་བར་བཞུགས་སམ་བསྟན་ལ་མངའ་མཛད་པ།  ། བདག་ཅག་ལུས་ལ་(《¡¶ལུ》¡ལྟ་)བདེ་བར་མཆིས་མོད་ཀྱི།  ། འོན་ཀྱང་བདེ་བར་གཤེགས་པའི་བསྟན་པ་ཡི།  ། མཇུག་ཏུ་སྐལ་བ་ངན་པ་བདག་སྐྱེས་པས།  ། སེམས་ལ་བདེ་བའི་གོ་སྐབས་ཤིན་ཏུ་དཀའ།  ། སངས་རྒྱས་འགྲོ་བ་ཀུན་གྱི་གཉེན་གཅིག་པུས།  ། རྗེས་སུ་བསྟན་པ་དགེ་ལེགས་རིན་ཆེན་གཏེར།  ། སྐྱེ་རྒུའི་ཕོངས་སེལ་གཙུག་ན་རིན་པོ་ཆེ༑ ༑ བསྟན་པ་འདི་ལ་རྨ་འབྱིན་ཤིན་ཏུ་མང་།  ། ལྷ་མིན་ཕྱོགས་གྱུར་ལང་ཚོ་གསར་བུ་ཅན།  ། ངུར་སྨྲིག་འཆང་བ་བསྲུང་བར་ཁས་བླངས་པ།  ། བསམ་པ་མ་ཞི་ཉེ་བར་མ་དུལ་བའི།  ། དཔུང་ཚོགས་འདུས་ནས་ལྷ་རྣམས་འཇོམས་པ་མཐོང་།  ། སྐྱེ་བོའི་ཚོགས་ཀྱི་ཆུ་ཀླུང་མང་འདུས་ཤིང་།  ། ཕྱོགས་བཞི་ནོར་གྱི་ནོར་བུས་རབ་གང་བ། །  དོན་མཐུན་ལྟོ་འཕྱེའི་དབང་པོས་ཉེར་བསྟེན་པའི།  ། ཚོང་དུས་རྒྱ་མཚོའི་འགྲམ་དུ་གཡུལ་ངོ་བཀྱེ།  ། དགེ་ལེགས་ལྷ་ཡི་ཚོགས་རྣམས་གཞོམ་བྱའི་ཕྱིར།  ། ད་དུང་ལྷ་མིན་རྩོད་པ་ཡོངས་མ་དོར།  ། གྲོང་དང་གྲོང་ཁྱེར་རོལ་མཚོ་བདུན་པོ་དང་། །  གནས་དང་དབེན་གནས་གསེར་གྱི་རི་བདུན་དང་།  ། མཁན་སློབ་ཉི་ཟླའི་འོད་ཟེར་གཞོམ་བྱའི་ཕྱིར།  ། ལྐོག་གྱུར་བརྫུན་གྱི་སྒྲ་གཅན་མུན་པས་བསྒྲིབས།  ། དེར་ནི་(《¡¶ལུ》¡ཡང་)ཉམས་དགའི་བདུད་རྩི་ཐོབ་མོད་ཀྱི།  ། སྙན་པའི་མགོ་དང་བྲལ་བས་མ་བརླག་གམ།  ། བདག་ཅག་རྣམས་ལ་སྙན་གྲགས་ག་ལ་ཞེས།  ཁྲེལ་དང་བྲལ་རྣམས་ཕྱིར་ཞིང་སྲེད་པ་ཡིས།  ། གོང་ནས་གོང་དུ་དཔུང་ཚོགས་ཆེར་བསྐྱེད་ནས། །  གྲགས་པ་ལྷ་དབང་རྨང་ནས་གཞོམ་བྱའི་ཕྱིར།  ། སུན་འབྱིན་བརྩོན་རྣམས་རྫི་ལ་ལྷུན་པོའི་རྩེར།  ། མགོ་གཅོད་རྣམ་པར་རྒྱལ་བའི་ཁང་བཟང་དུ།  ། དབེན་གནས་བལྟ་ན་སྡུག་པའི་སྒོ་བསྡམས་ནས།  ། ས་གཞི་མིག་སྟོང་དག་དང་ལྡན་པ་ལ།  ། ངོ་ཚ་ཁྲེལ་ཡོད་དོར་བའི་གོ་གྱོན་ནས།  ། གྲགས་མིན་ཐོབ་པ་∶¡Ãརྣོ་བའི་(《¡¶ལུ》¡མིན་པའི་)མཚོན་ཐོགས་ཏེ།  ། ཤེས་བཞིན་མེད་པའི་ཞེ་སྡང་ཆེན་པོ་ཡིས།  ། རྒྱོབ་སོད་སྒྲ་ཡི་ང་རོ་ཆེར་སྒྲོགས་ཤིང་།  ། ཐོབ་ཤོར་ཡོངས་འདུའི་ལྗོན་ཤིང་ལ་དམིགས་ནས། །  སྡོམ་བརྩོན་ལྷ་ཡི་དབང་པོ་ཕམ་པར་བྱེད།  ། ཤིང་རྟའི་ཚལ་དུ་བཞོན་པ་དུ་མ་རྒྱུག། རྩུབ་འགྱུར་ཚལ་དུ་འཁྲུག་ལོང་དུ་མ་བྱེད།  ། འདྲེས་པའི་ཚལ་དུ་བྱ་བ་སྣ་ཚོགས་སྒྲུབ༑ ༑ དགའ་བའི་ཚལ་དུ་བཞད་གད་དགའ་བས་དགོད།  ། རང་ཕྱོགས་ཕམ་ན་མཚོན་ཆ་ནོར་བཞིན་ལེན།  ། ཕ་རོལ་བཅོམ་ན་རླུང་བཞིན་ཕྱོགས་སུ་འཕེན།  ། ཅུང་ཟད་ཕམ་ན་ངོ་འཛུམ་སྤྲིན་བཞིན་སྡུད།  ། རེས་འགའ་རྒྱལ་ན་ང་རྒྱལ་འབྲུག་ལྟར་སྒྲོགས༑ ༑ འགའ་ཞིག་གྲགས་ན་རྣམ་འགྱུར་གློག་བཞིན་འགྱུ།  ། རྗེས་སུ་གདམས་ན་ཚིག་ངན་ཐོག་ལྟར་འབེབས།  ། དེ་ལྟར་མི་མཐུན་ཕྱོགས་ཀྱི་ཕྱོགས་གཅིག་པ། །  ཆོས་ལ་བརྒལ་བ་དུས་ལ་མི་གནས་ཤིང་།  ། ཚོགས་པ་ཚངས་པར་སྤྱོད་པ་སྟབས་གཅིག་ཏུ།  ། ལོག་བློའི་གོ་ཆ་ཤིན་ཏུ་སྲ་གྱོན་པས།  ། འདི་ལ་ལྷ་ཡི་རྔ་ཆེན་ཀུན་དགའི་ཚིག། ཆོས་ཀྱིས་མཐོ་བ་དུས་སུ་བརྡུངས་མོད་ཀྱང་།  ། ད་དུང་གནས་སྐབས་ཤེས་པར་མི་འགྱུར་ཞིང་།  ། ལོག་པར་བྱ་བ་བརྩོན་པར་མ་གྱུར་གྱིས། །  འདི་ཡིས་འཐབ་བྲལ་ལྷ་ཡི་ཚོགས་རྣམས་དང་།  ། ས་སྟེང་འོག་མིན་བར་དུ་གནས་པའི་ལྷ།  ། ཐམས་ཅད་འདུས་ཤིང་ལྷ་མིན་འདི་རྣམས་གཞོམ།  ། ཚོང་དུས་རྒྱ་མཚོའི་འགྲམ་དུ་བསྐྲད་པར་བྱ།  ། འདི་དག་བཏང་སྙོམས་བཞག་པའི་འོས་མིན་མོད༑ ༑ གཅིག་འགའི་ཚིག་གིས་བཟློག་པར་མ་ནུས་པས།  ། ཐམས་ཅད་∶¡Ãཐམས་ཅད་ཕྱོགས་ཕྱོགས་(《¡¶ལུ》¡ཕྱོགས་དང་ཕྱོགས་མཚམས་)ཀུན་ནས་འདུས།  ། ནན་ཏུར་བསྒྲུབ་པའི་ཚིག་གིས་ཚར་གཅོད་དོ།  ། དེ་ལྟར་བྱས་ན་བདག་ཅག་རྣམས་ཀྱི་ཕྱོགས༑ ༑ སྙན་པའི་འོད་ཟེར་ཤིན་ཏུ་གསལ་བ་དང་།  ། རྒྱལ་བའི་རྒྱལ་རྔ་ཕྱོགས་བཅུར་ཐོས་པ་དང་།  ། ཡིད་བདེའི་རྒྱལ་སྲིད་ཡུན་དུ་གནས་པར་འགྱུར།  ། འཕྲིན་ཡིག་འདི་ནི་གང་གིས་ཐོས་མཐོང་ན།  ། ཐམས་ཅད་དགའ་ཞིང་རྗེས་སུ་ཡི་རངས་ཏེ༑ ༑ གཅིག་ལ་གཅིག་གིས་ལྐོག་ཏུ་སྒྲོག་པ་ཡི།  ། བཞད་གད་སྒྲ་ཡིས་ཤིན་ཏུ་དགའ་བར་ཤོག། བསྟན་པ་ལ་དགའ་བའི་ལྷ་རྣམས་ལ་སྤྲིང་བ་ཞེས་བྱ་བ།  ས་སྐྱ་པཎྜི་ཏས་སྦྱར་བའོ། །  ། །